《开山庙》
清代·翟灏

陂陀滑无辙，乱砾堆隆窊。仆夫整绥睨，未历先愁嗟。

掀轰敝栈轸，荦确盘蜕蛇。向回路转隘，巉石如排衙。

一线五丁力，皴纹被稠麻。催鞭度磕匝，挂轊忧来车。

作者简介：（?—1788）浙江仁和人，字大川，号晴江。乾隆十九年进士。不愿为知县，请改教职，乃官金华、衢州府学教授。所居室名“书巢”，经史之外，山经地志，野史小说，佛经道术，无不收藏。工诗，亦长于考證。有《湖山便览》、《四书考异》、《尔雅补郭》、《艮山杂志》、《通俗编》、《无不宜斋稿》。